
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4629 (1) 

Τρόπος, διαδικασία και προϋποθέσεις εκλογής των δύο αιρετών εκπρο¬ 
σώπων στα υπηρεσιακά συμβούλια του προσωπικού των οργανι¬ 
σμών τοπικής αυτοδιοίκησης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
Ο ΑΝΑΠΛ. ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 1 περ. β' και της παρ. 9 περ. γ' του-άρθρου 
14 του ν. 1586/1986 «Βαθμολογική διάρθρωση των θέσεων του Δη¬ 
μοσίου, νομικών προσώπων δημοσίου δικαίου και των οργανισμών το¬ 
πικής αυτοδιοίκησης και άλλες διατάξεις». 

2. Τη γνώμη της ΑΔΕΔΤ, όπως διατυπώθηκε στο αριθμ. 1695/ 
19.12.88 έγγραφό της. 

33. Την Υ.679/8.8.1988 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Εσωτερικών» (ΦΕΚ 
565/8.8.1988 τ.Β'), αποφασίζουμε: 

Άρθρο 1 
Τρόπος εκλογής 

Τα μέλη των υπηρεσιακών συμβουλίων του άρθρου 14 παρ. 9 περ. γ’ 
του Ν. 1586/1986, τα οποία εκπροσωπούν τους υπαλλήλους των ορ¬ 
γανισμών τοπικής αυτοδιοίκησης εκλέγονται με άμεση, καθολική και 


μυστική ψηφοφορία που διεξάγεται ημέρα Σάββατο κάθε δεύτερου 
έτους. 

Η ημερομηνία εκλογής ορίζεται με προκήρυξη που εκδίδει ο οικείος 
νομάρχης ή για τους δήμους Αθηνών, Πειραιά και Θεσσαλονίκης ο οι¬ 
κείος δήμαρχος, το αργότερο μέχρι τις 15 Σεπτεμβρίου του έτους των 
εκλογών. Η ημέρα εκλογής δεν μπορεί να ορισθεί νωρίτερα από ένα 
μήνα ούτε αργότερα από τρεις μήνες από την έκδοση της προκήρυξης. 

2. Η εκλογή διεξάγεται στην έδρα της υπηρεσίας όπου λειτουργεί το 
υπηρεσιακό συμβούλιο. 

3. Οι υπάλληλοι ψηφίζουν αυτοπροσώπως. 

Άρθρο 2 

Δικαίωμα του εκλέγειν και εκλέγεσθαι 

1. Δικαίωμα να εκλέγουν έχουν οι υπάλληλοι όλων των κλάδων προ¬ 
σωπικού που υπάγονται στην αρμοδιότητα του υπηρεσιακού συμβου¬ 
λίου. Οι υπάλληλοι οι οποίοι κατά τον χρόνο διανέργειας της εκλογής 
είναι αποσπασμένοι σε άλλη υπηρεσία, ασκούν το εκλογικό τους δικαί¬ 
ωμα στην υπηρεσία στην οποία υπάγονται οργανικά. 

2. Δικαίωμα να εκλέγονται έχουν οι υπάλληλοι της παρ. 1 του άρ¬ 
θρου αυτού εκτός αυτών που τελούν σε κατάσταση αυτοδίκαιης αργίας. 
Οι υπάλληλοι που βρίσκονται σε απόσπαση έχουν δικαίωμα να εκλέγο¬ 
νται στο υπηρεσιακό συμβούλιο της υπηρεσίας στην οποία υπάγονται 
οργανικά. 

3. Το δικαίμα του εκλέγειν έχουν μόνον όσοι είναι γραμμένοι στον πί¬ 
νακα των εκλογέων του οικείου υπηρεσιακού συμβουλίου. 

4. Η άσκηση του εκλογικού δικαιώματος είναι υποχρεωτική. 

Άρθρο 3 

Πίνακες εκλογέων - Αιτήσεις - Ενστάσεις 

1. Μέχρι τις 30 Ιουνίου κάθε δεύτερου έτους συντάσσονται από την 
Διεύθυνση Εσωτερικών κάθε Νομαρχίας πίνακες εκλογέων για το υπη¬ 
ρεσιακό συμβούλιο που λειτουργεί στη Νομαρχία για θέματα προσωπι¬ 
κού ΟΤΑ. Οι πίνακες αυτοί περιλαμβάνουν όλους τους υπαλλήλους των 
ΟΤΑ που υπάγοναι στην αρμοδιότητα του οικείου υπηρεσιακού συμβου¬ 
λίου και που συγκεντρώνουν τις προϋποθέσεις της παρ. 1 του άρθρου 2. 
Στους δήμους Αθηνών, Πειραιά και Θεσσαλονίκης οι πίνακες συντάσσο- 
νται από τη διεύθυνση προσωπικού ή διοικητικού του δήμου στον οποίο 
εδρεύει το υπηρεσιακό συμβούλιο. 

2. Οι πίνακες της προηγούμενης παραγράφου τοιχοκολλούνται στα 
καταστήματα της Νομαρχίας και στα καταστήματα όλων των Ο.Τ.Α. 
των οποίων το προσωπικό υπάγεται στην αρμοδιότητα του υπηρ. συμ¬ 
βουλίου και ανακοινώνεται στους ενδιαφερομένους μέσω των Ο.Τ.Α. 
μέχρι τις 20 Ιουλίου. 

3. Κάθε εκλογέας μπορεί να ζητήσει με αίτησή του την εγγραφή στον 
οικείο πίνακα, καθώς και τη διόρθωση κάθε στοιχείου της εγγραφής 
του, που εσφαλμένα τυχόν έχει καταχωρηθεί στον πίνακα ή έχει μετα¬ 
βληθεί μετά την κατάρτιση του Πίνακα μαζί με τις αιτήσεις της παρα¬ 
γράφου αυτής πρέπει να προσκομίζονται τα πιστοποιητικά ή τα έγ¬ 
γραφα των δημοσίων αρχών, που δικαιολογούν τις ζητούμενες διορθώ¬ 
σεις, εφόσον δεν υπάρχουν στο προσωπικό μητρώο του υπαλλήλου. Οι 

αιτήσεις υποβάλλονται απευθείας ή αποστέλλονται τηλεγραφικά στις 
αρμόδιες υπηρεσίες της παρ. 1 του άρθρου αυτού μέσα σε αποκλειστική 
προθεσμία επτά ημερών από την ανακοίνωση των πινάκων. 

4. Μέσα στις προθεσμίες της προηγούμενης παραγράφου και με τον 
ίδιο τρόπο καθένας που έχει το δικαίωμα να εκλέγει μπορεί να υποβάλει 
στην αρμόδια υπηρεσία της παρ. 1 του άρθρου αυτού ένσταση για τη 
διαγραφή κάποιου από τους πίνακες εκλογέων για λόγους που αναφέρο- 
νται στην ιδιότητα του σαν εκλογέα. 

Η ένσταση περιέχει το ονοματεπώνυμο και τη διεύθυνση αυτού που 
την υποβάλλει, το ονοματεπώνυμο εκείνου εναντίον του οποίου στρέφε¬ 
ται, τον συγκεκριμένο πίνακα εκλογέων και τους ειδικούς και συγκεκρι¬ 
μένους λόγους που επικαλείται για τη διαγραφή. 

5. Η αρμόδια υπηρεσία της παρ. 1 του άρθρου αυτού εξετάζει τις αι¬ 
τήσεις και τις ενστάσεις μέχρι τις 5 Αυγούστου και επιφέρει τις σχετικές 
μεταβολές στους πίνακες εκλογέων. Οι πίνακες οριστικοποιούνται στις 
6 Αυγούστου. 

Άρθρο 4 

Υποβολή υποψηφιοτήτων 

1. Κάθε εκλογέας έχει δικαίωμα να συμμετέχει ως υποψήφιος στις 
εκλογές είτε ως μεμονωμένος είτε κατά συνδυασμούς υποψηφίων. Συν¬ 
δυασμός θεωρείται η κοινή συμμετοχή στις εκλογές τεσσάρων τουλάχι¬ 
στον υποψηφίων στο ίδιο ψηφοδέλτιο. 

2. Η υποψηφιότητα των μεμονωμένων υποψηφίων υποβάλλεται εγ- 
γράφως από τον ενδιαφερόμενο με αίτησή του που παραδίδεται στις αρ¬ 
μόδιες υπηρεσίες της παρ. 1 του άρθρου 3 ή αποστέλλεται τηλεγραφικά 
σ’ αυτές από 1 μέχρι 15 Ιουλίου του έτους της εκλογής. 

Στην αίτηση αναγράφεται το όνομα, επώνυμο, πατρώνυμο, η υπαλ¬ 
ληλική ιδιότητα και η διεύθυνση υπηρεσίας του υποψηφίου. 

3. Κάθε συνδυασμός καταρτίζεται με γραπτή δήλωση των υποψη¬ 
φίων του που την απαρτίζουν. Η δήλωση αυτή περιλαμβάνει α) την ονο¬ 
μασία του συνδυασμού, β) το ονοματεπώνυμο, πατρώνυμο, υπαλληλική 
ιδιότητα και η διεύθυνση υπηρεσίας των υποψηφίων του συνδυασμού με 
αλφαβητική σειρά, γ) το ονοματεπώνυμο του υποψηφίου που ορίζεται 
ως εκπρόσωπος του συνδυασμού. Η ιδιότητα του εκπροσώπου αποδει- 
κνύεται από δήλωση των υποψηφίων του συνδυασμού. 

4. Η δήλωση για την κατάρτιση συνδυασμού υποψηφίων υποβάλλε¬ 
ται στις αρμόδιες υπηρεσίες της παρ. 1 του άρθρου 3 ή αποστέλλεται τα¬ 
χυδρομικά σ’ αυτές από 1 μέχρι 15 Ιουλίου του έτους της εκλογής. Δή¬ 
λωση εκπρόθεσμη καθώς και δήλωση που περιλαμβάνει λιγότερους 
υποψήφιους από το ελάχιστο όριο της παρ. 1 του άρθρου αυτού δεν γίνο¬ 
νται δεκτές. 

5. Δεν είναι δυνατή η συμμετοχή υποψηφίων σε περισσότερους από 
ένα συνδυασμό. 

Άρθρο 5 

Ανακήρυξη υποψηφίων 

1. Μέχρι 16 Ιουλίου του έτους της εκλογής συντάσσονται από τις αρ¬ 
μόδιες υπηρεσίες της παρ. 1 του άρθρου 3 αλφαβητικοί πίνακες υποψη¬ 
φίων αιρετών εκπροσώπων στα υπηρεσιακά συμβούλια, στους οποίους 
περιλαμβάνονται όσοι υπέβαλαν υποψηφιότητα είτε ως μεμονωμένοι 
είτε κατά συνδυασμούς, σύμφωνα με τα οριζόμενα στο άρθρο 4 της πα¬ 
ρούσας απόφασης, αφού ελεγχθούν η έγκαιρη και έγκυρη κατάρτιση 
κάθε συνδυασμού καθώς και οι προϋποθέσεις εκλογιμότητας καθενός 
από τους υποψηφίους κάθε συνδυασμού. Δίπλα στο ονοματεπώνυμο των 
υποψηφίων των συνδυασμών γίνεται μνεία της ονομασίας του συνδυα¬ 
σμού στον οποίο μετέχουν. 

2. Οι πίνακες της προηγούμενης παραγράφου τοιχοκολλούνται μέχρι 
τις 26 Ιουλίου με τη φροντίδα της αρμόδιας υπηρεσίας της παρ. 1 του 
άρθρου 3 στο κατάστημα της Νομαρχίας και για τους δήμους Αθηνών, 
Πειραιά και Θεσσαλονίκης και στο κατάστημα του Δημαρχείου. Αντί¬ 
γραφο των πινάκων αποστέλλεται αυθημερόν από τον Προϊστάμενο της 
αρμόδιας υπηρεσίας της νομαρχίας σε όλους τους ΟΤΑ οι οποίοι τους 
τοιχοκολλούν αυθημερόν στο κατάστημα της υπηρεσίας τους. 

3. Μέσα σε αποκλειστική προθεσμία είκοσι ημερών από την τοιχο¬ 
κόλληση των πινάκων υποψηφίων στο κατάστημα της οικείας νομαρ¬ 
χίας ή του οικείου δήμου καθένας που είναι γραμμένος στον πίνακα 
εκλογέων μπορεί να υποβάλει στην αρμόδια υπηρεσία της παρ. 1 του 
άρθρου 3 ένσταση για διαγραφή κάποιου από τον πίνακα υποψηφίων, 
εφόσον υπόκειται σε στέρηση του δικαιώματος του εκλέγεσθαι σύμφωνα 
με την παρ. 2 του άρθρου 2. Η ένσταση παραδίδεται ή αποστέλλεται τα¬ 
χυδρομικά. 


4. Η εξέταση των ενστάσεων γίνεται από την εφορευτική επιτροπή 
μέσα σε τρεις εργάσιμες ημέρες από τότε που τις παρέλαβε. 

Ενστάσεις που δεν έχουν περιέλθει στην εφορευτική επιτροπή το αρ¬ 
γότερο μέχρι τις 10 Σεπτεμβρίου δεν εξετάζονται. 

5. Ο οριστικός πίνακας των υποψηφίων καταρτίζεται από την αρμό¬ 
δια υπηρεσία, εφόσον δεν υποβληθούν ενστάσεις ή από την εφορευτική 
επιτροπή μετά την εξέταση των ενστάσεων μέχρι τις 11 Σεπτεμβρίου. 

Η εφορευτική επιτροπή αποστέλλει τον οριστικό πίνακα στην αρμόδια 
υπηρεσία, η οποία τον ανακοινώνει κατά τα οριζόμενα στην παρ. 2 του 
παρόντος άρθρου. 

6. Αν για οποιονδήποτε λόγο λυθεί η υπαλληλική σχέση υποψηφίου 
συνδυασμού επιτρέπεται η αντικατάστασή του μέχρι την οριστικοποίηση 
του πίνακα υποψηφίων με δήλωση του εκπροσώπου του συνδυα¬ 
σμού. 

Άρθρο 6 

Αντιπρόσωπος και πληρεξούσιος υποψηφίων 

1. Κάθε μεμονωμένος υποψήφιος ή συνδυασμός υποψηφίων έχουν το 
δικαίωμα να διορίζουν από ένα αντιπρόσωπο και ένα αναπληρωτή του 
στο κατάστημα ψηφοφορίας. Ο διορισμός γίνεται με γραπτή δήλωση 
του μεμονωμένου υποψηφίου ή του εκπροσώπου του συνδυασμού στον 
αντιπρόσωπο που παραδίδεται στην εφορευτική επιτροπή. 

Για τον διορισμό γίνεται μνεία στο βιβλίο των πρακτικών της εκλο- 

ϊής· 

2. Οι αντιπρόσωποι και οι αναπληρωτές των αντιπροσώπων των με¬ 
μονωμένων υποψηφίων ή συνδυασμών πρέπει να είναι μόνιμοι υπάλλη¬ 
λοι των Ο.Τ.Α. και να μην αποτελούν μέλη των εφορευτικών επιτρο¬ 
πών. 

3. Οι υποψήφιοι ή οι αντιπρόσωποί τους ή όταν αυτοί λείπουν οι ανα¬ 
πληρωτές τους, έχουν το δικαίωμα να παρευρίσκονται στην αίθουσα ψη¬ 
φοφορίας, να υποβάλλουν κάθε παρατήρηση ή ένσταση σχετικά με την 
τάξη της ψηφοφορίας για το συμφέρον των υποψηφίων, να παρευρίσκο- 
νται στη διαλογή των ψήφων και να ασκούν κάθε άλλο δικαίωμα που 
επιτρέπεται από την απόφαση αυτή. Η απουσία υποψηφίων και των 
αντιπροσώπων ή των αναπληρωτών τους δεν εμποδίζει τις εκλογικές 
εργασίες. 

Άρθρο 7 

Χρόνος και τόπος ψηφοφορίας 

1. Η ψηφοφορία διαρκεί μία ημέρα, από την 8η πρωινή μέχρι και την 
5η μεταμεσημβρινή ώρα. 

2. Ο χώρος διεξαγωγής της ψηφοφορίας καθορίζεται με απόφαση 
του προϊσταμένου της αρμόδιας υπηρεσίας της παρ. 1 του άρθρου 3 της 
απόφασης αυτής, που εκδίδεται τριάντα ημέρες πριν από την καθορι¬ 
σμένη ημέρα ψηφοφορίας. 

3. Οι αρμόδιες υπηρεσίες της παρ. 1 του άρθρου 3 με εγκύκλιό τους 
που αποστέλλεται σε όλες τις υπηρεσίες (ΟΤΑ) δεκαπέντε τουλάχιστον 
ημέρες πριν από την ημερομηνία ψηφοφορίας, γνωστοποιούν την ημερο¬ 
μηνία της ψηφοφορίας, τον τόπο και το κατάστημα της ψηφοφορίας και 
τα ονόματα των υποψηφίων μεμονωμένων και κατά συνδυασμούς όπως 
αυτά αναφέρονται στον οριστικό πίνακα των υποψηφίων. 

4. Οι αρμόδιες υπηρεσίες της παρ. 1 του άρθρου 3 της απόφασης αυ¬ 
τής μεριμνούν για την προετοιμασία του καταστήματος ψηφοφορίας, τον 
εφοδιασμό του με τα αναγκαία εκλογικά είδη, όπως κάλπες, έπιπλα, ει¬ 
δικό διαχώρισμα κ.λπ. και γενικότερα για την ορθή και απρόσκοπτη 
διεξαγωγή της ψηφοφορίας. Το κατάστημα ψηφοφορίας διευθετείται 
κατά τρόπο ώστε να εξασφαλίζεται η μυστικότητα της ψηφοφορίας. 

Οι δαπάνες για την κατασκευή των καλπών και την προμήθεια του 
λοιπού εκλογικού υλικού βαρύνουν την οικεία νομαρχία ή δήμο. 

Άρθρο 8 

Εφορευτικές Επιτροπές 

1. Η ψηφοφορία γίνεται ενώπιον εφορευτικών επιτροπών. 

2. Σε κάθε κατάστημα ψηφοφορίας ορίζεται τριμελής εφορευτική επι¬ 
τροπή που αποτελείται από τρεις υπαλλήλους με ισάριθμους αναπληρω¬ 
τές τους. Κατά την πρώτη συνεδρίασή της η εφορευτική επιτροπή εκλέ¬ 
γει τον πρόεδρό της. 

3. Τα τακτικά και αναπληρωματικά μέλη των εφορευτικών επιτρο¬ 
πών κληρώνονται μέχρι την 1 Σεπτεμβρίου από τους γραμμένους στον 
οριστικό πίνακα εκλογέων για κάθε υπηρεσιακό συμβούλιο για το οποίο 
γίνεται η εκλογή. Η κλήρωση είναι δημόσια, και γίνεται από τον ΓΙροϊ- 

στάμενο της υπηρεσίας της παρ. 1 του άρθρου 3 ενώπιον δύο τουλάχι¬ 
στον προϊσταμένων διευθύνσεων ή τμημάτων και αν αυτοί δεν υπάρ¬ 
χουν, ενώπιον δύο υπαλλήλων, καθώς και με την παρουσία ενός εκπρο¬ 
σώπου απ,ό κάθε συνδικαλιστική οργάνωση, μέλη της οποίας υπάγονται 
στην αρμοδιότητα του συγκεκριμένου υπηρεσιακού συμβουλίου. 

Η ώρα της δημόσιας κλήρωσης γνωστοποιείται πέντε ημέρες ενωρί- 
τερα με τοιχοκόλληση ανακοίνωσης στο κατάστημα της αρμόδιας υπη¬ 
ρεσίας της παρ. 1 του άρθρου 3. Για τις ενέργειες της κλήρωσης συντάσ- 
σεται σχετικό πρακτικό. 

4. Κατά την κλήρωση εξάγεται τριπλάσιος αριθμός αναπληρωματι¬ 
κών μελών, τα οποία αναγράφονται σε πίνακα κατά τη σειρά κλήρωσής 
τους. Με τη φροντίδα του προϊστάμενου της αρμόδιας υπηρεσίας της 
παρ. 1 του άρθρου 3 ειδοποιούνται αυθημερόν για το διορισμό τους τα 
τακτικά και τα τρία πρώτα αναπληρωματικά μέλη κατά τη σειρά κλή¬ 
ρωσής τους. 

5. Η άσκηση των καθηκόντων των μελών των εφορευτικών επιτρο¬ 
πών είναι υποχρεωτική. Απαλλαγή από τα καθήκοντά τους είναι δυ¬ 
νατή μόνο λόγω σοβαρού κωλύματος. 

Εάν τα μέλη της εφορευτικής επιτροπής δεν προσέλθουν για να εκ¬ 
πληρώσουν τα καθήκοντά τους για τον παραπάνω λόγο, αναπληρώνο¬ 
νται από τα αναπληρωματικά μέλη. Αν η αναπλήρωση είναι αδύνατη, 
τα ελλείποντα μέλη αναπληρώνονται βάσει του πίνακα της παρ. 4 του 
άρθρου αυτού κατά τη σειρά της κλήρωσής τους. Αδικαιολόγητη παρά¬ 
λειψη άσκησης των καθηκόντων μέλους της εφορευτικής επιτροπής συ¬ 
νεπάγεται υποχρεωτικά άσκηση πειθαρχικής δίωξης σύμφωνα με τις 
διατάξεις του Υπαλληλικού Κώδικα. 

6. Η εφορευτική επιτροπή διευθύνει την εκλογή και τηρεί βιβλίο πρα¬ 
κτικών και πρωτόκολλο ψηφοφορίας. Ο Πρόεδρος της επιτροπής αναθέ¬ 
τει σε ένα από τα μέλη της καθήκοντα γραμματέα για σύνταξη των πρα¬ 
κτικών. 

7. Η εφορευτική επιτροπή αποφασίζει κατά πλειοψηφία. 

8. Η εφορευτική επιτροπή χρησιμοποιεί τη σφραγίδα της υπηρεσίας, 
στην οποία ανήκει το υπηρεσιακό συμβούλιο. Ο γραμματέας της επιτρο¬ 
πής μετά το τέλος της ψηφοφορίας παραδίδει τη σφραγίδα στην υπηρε¬ 
σία. 

Άρθρο 9 

Ψηφοδέλτια - φάκελοι 

1. Τα ψηφοδέλτια των μεμονωμένων υποψηφίων και των συνδυα¬ 
σμών κατασκευάζονται από λευκό χαρτί και είναι έντυπα. Εκτυπώνο¬ 
νται σε αριθμό τουλάχιστο διπλάσιο του αριθμού των εγγεγραμμένων 
στον πίνακα εκλογέων και προωθούνται στην εφορευτική επιτροπή μέ¬ 
χρι τις 26 Σεπτεμβρίου δαπάνη και φροντίδα των υπηρεσιών της παρ. 1 
του άρθρου 3. 

2. Τα ψηφοδέλτια των μεμονωμένων υποψηφίων περιλαμβάνουν τον 
τίτλο του οικείου υπηρεσιακού συμβουλίου, καθώς και το ονοματεπώ¬ 
νυμο του υποψηφίου. Τα ψηφοδέλτια των συνδυασμών περιλαμβάνούν 
τον τίτλο του οικείου υπηρεσιακού συμβουλίου, την ονομασία του συν¬ 
δυασμού και το ονοματεπώνυμο των υποψηφίων με αλφαβητική σειρά. 

3. Οι φάκελοι μέσα στους οποίους κλείνονται τα ψηφοδέλτια, κατα¬ 
σκευάζονται ομοιόμορφα με τη φροντίδα της αρμόδιας υπηρεσίας της 
παρ. 1 του άρθρου 3 από αδιαφανές χαρτί λευκής απόχρωσης και φέ¬ 
ρουν τον τίτλο του οικείου υπηρεσιακού συμβουλίου. 

4. Οι αρμόδιες υπηρεσίες της παρ. 1 του άρθρου 3 φροντίζουν να 
αποσταλεί έγκαιρα επαρκής αριθμός φακέλων στην εφορευτική επι¬ 
τροπή. Εάν λείψουν τέτοιοι φάκελοι, η εφορευτική επιτροπή, μετά από 
πιστοποίηση της έλλειψης, προμηθεύεται μόνη της ομοιόμορφους φακέ¬ 
λους. 

5. Η αρμόδια υπηρεσία της παρ. 1 του άρθρου 3 φροντίζει ώστε σε 
κάθε περίπτωση να έχουν φθάσει σε όλους τους ΟΤΑ το αργότερο μέχρι 
τις 26 Σεπτεμβρίου οι οριστικοί κατάλογοι εκλογέων. 

Άρθρο 10 

Ακυρότητα ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα σημεία ή 
σχήματα που σημειώνονται σε οποιανδήποτε πλευρά του ψηφοδελτίου, 
επάγονται ακυρότητα, εφόσον αποτελούν διακριτικά γνωρίσματα που 
παραβιάζουν το απόρρητο της ψηφοφορίας. 

2. Στίγματα, σημεία, λέξεις ή σχήματα που σημειώνονται από φά¬ 
κελο, εφόσον κριθούν ως διακριτικά γνωρίσματα που ολοφάνερα παρα¬ 
βιάζουν το απόρρητο της ψηφοφορίας, επάγονται στην ακυρότητα του 
ψηφοδελτίου που είναι μέσα στο φάκελο. 


3. Το ψηφοδέλτιο είναι επίσης άκυρο και στις εξής περιπτώσεις που 
ορίζονται περιοριστικά, δηλαδή αν: 

α) Χρησιμοποιηθεί για την εκλογή μελών σε υπηρεσιακό συμβούλιο 
άλλο από εκείνο που αναγράφεται πάνω σ’ αυτό. 

β) Βρεθεί σε φάκελο που δεν είναι σύμφωνος με τους όρους της παρ. 3 
του άρθρου 9 της απόφασης αυτής με την επιφύλαξη της διατάξεως του 
τελευταίου εδαφίου της παρ. 4 του ίδιου άρθρου. 

γ) Δεν είναι έντυπο έστω και εν μέρει. 

δ) Εκτυπώθηκε σε χαρτί που διαφέρει ολοφάνερα στο χρώμα από 
αυτό που χορηγήθηκε από την υπηρεσία. 

ε) Βρεθεί σε φάκελο που δεν φέρει την μονογραφή του προέδρου της 
εφορευτικής επιτροπής. 

. στ) Βρεθούν στο φάκελο περισσότερα από ένα ψηφοδέλτιο διαφορετι¬ 
κών συνδυασμών ή μεμονωμένων υποψηφίων ή συνδυασμών και μεμο¬ 
νωμένων υποψηφίων. 

ζ) Έχει περισσότερους από δύο σταυρούς. 

η) Βρεθούν στο φάκελο περισσότερα από ένα ψηφοδέλτια του ίδιου 
συνδυασμού που έχουν σταυρούς υπέρ διαφορετικών υποψηφίων. Αν 
όμως έχουν σταυρούς στους ίδιους υποψηφίους είναι έγκυρα και υπολο¬ 
γίζονται ως μία ψήφος. 

θ) Δεν έχουν καθόλου σταυρούς με την επιφύαλξη της παρ. 8 του άρ¬ 
θρου 11.. 

Άρθρο 11 
Διαδικασία εκλογών 

1. την ορισμένη ημέρα ψηφοφορίας και μία ώρα πριν από την έναρξη 
της ψηφοφορίας, τα μέλη'της εφορευτικής επιτροπής είναι υποχρεωμένα 
να βρίσκονται στο κατάστημα ψηφοφορίας για να παραλάβουν το κατά¬ 
στημα, την κάλπη, τα έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την επιτροπή 
και τους παρευρισκόμενους υποψηφίους ή τους αντιπροσώπους τους, ή 
αναπληρωτές τους, εάν είναι άδεια και κατόπιν κλείνεται και σφραγίζε¬ 
ται από την επιτροπή. 

3. Για τις ενέργειες των παραγράφων 1 και 2 του άρθρου αυτού συ- 
ντάσσεται πρακτικό που υπογράφεται από την επιτροπή και τους παρευ- 
ρισκομένους υποψήφιους ή τους αντιπροσώπους τους ή τους αναπληρω¬ 
τές τους. 

4. Η εφορευτική επιτροπή τοποθετεί τα ψηφοδέλτια σε χωριστές δε¬ 
σμίδες με αλφαβητική σειρά των ονομασιών των συνδυασμών και των 
επωνύμων των μεμονωμένων υποψηφίων. Προηγούνται τα ψηφοδέλτια 
των συνδυασμών και ακολουθούν τα ψηφοδέλτια των μεμονωμένων 
υποψηφίων. 

5. την καθορισμένη ώρα ο πρόεδρος της επιτροπής κηρύσσει-την 
έναρξη της ψηφοφορίας και καλεί τους εκλογείς να ψηφίσουν. 

6. Οι εκλογείς προσέρχονται στο κατάστημα ψηφοφορίας και παρου¬ 
σιάζονται στην εφορευτική επιτροπή, η οποία ελέγχει την ταυτότητά 
τους και επαληθεύει την εγγραφή τους στον πίνακα εκλογέων. Αν δεν 
έχουν αστυνομική ταυτότητα, προσκομίζουν κάθε άλλο αποδεικτικό της 
ταυτότητας έγγραφο που έχει εκδοθέί από φορέα του δημόσιου τομέα 
και φέρει φωτογραφία του υπαλλήλου. Σε περίπτωση που δεν προσκομί¬ 
ζεται τέτοιο έγγραφο ο εκλογέας γίνεται δεκτός για την άσκηση του 
εκλογικού του δικαιώματος μόνο αν είναι γνωστός στα δύο τουλάχιστον 
μέλη της εφορευτικής επιτροπής. 

7. Η εφορευτική επιτροπή δίνει σε κάθε εκλογέα ένα φάκελο σφραγι¬ 
σμένο με τη σφραγίδα της και μονογραφημένο από τον πρόεδρό της κα¬ 
θώς και ένα ψηφοδέλτιο από κάθε συνδυασμό ή μεμονωμένο υποψήφιο. 

8. Ο εκλογέας αποσύρεται μόνος και υποχρεωτικά πίσω από το ει¬ 
δικό διαχώρισμα (παραβάν). Αφού σημειώσει με σταυρό προτίμησης μέ¬ 
χρι δύο από τους αναγραφόμενους στο ψηφοδέλτιο του συνδυασμού της 
αρεσκείας του υποψήφιους το τοποθετεί στον φάκελο που του έχει παρα- 
δοθεί. Για τους μεμονωμένους υποψήφιους δεν απαιτείται σταυρός προ¬ 
τίμησης. 

Μετά επιστρέφει στην εφορευτική επιτροπή, επιδεικνύει τον φάκελο 
στον πρόεδρό της και τους παριστάμενους. ώστε να είναι εμφανές ότι 
κρατά ένα μόνο φάκελο με τη σφραγίδα της επιτροπής και τη μονο¬ 
γραφή του προέδρου και στη συνέχεια τον ρίχνει στην κάλπη. 

9. Οι σταυροί προτίμησης τίθενται δεξιά ή αριστερά των ονοματεπω¬ 
νύμων των υποψηφίων του συνδυασμού με στυλόγράφο μπλε ή μαύρο. 

10. Το ονοματεπώνυμο των εκλογέων που ψηφίζουν, καθώς και ο 
αριθμός τους στον πίνακα εκλογέων του άρθρου 3 της απόφασης αυτής 
αναγράφονται, κατά τη σειρά προσέλευσής τους, στο πρωτόκολλο ψηφο¬ 
φορίας που τηρεί η εφορευτική επιτροπή σύμφωνα με την παρ. 6 του άρ- 

θρου 8 της απόφασης αυτής. Όταν τελειώσει η ψηφοφορία, κλείνεται το 
πρωτόκολλο ψηφοφορίας και υπογράφεται από τα μέλη της επιτροπής 
και τους παρευρισκόμενους υποψηφίους ή αντιπροσώπους ή αναπληρω¬ 
τές τους.. 

11. Η φροντίδα για την τήρηση της τάξης στον τόπο της ψηφοφορίας 
ανήκει στην εφορευτική επιτροπή με επιτηρητή τον πρόεδρό της. Απα¬ 
γορεύεται σε όλη τη διάρκεια της ψηφοφορίας η παραμονή στην αίθουσα 
ψηφοφορίας άλλου προσώπου εκτός από τα μέλη της εφορευτικής επι¬ 
τροπής και τους υποψηφίους ή τους αντιπροσώπους τους ή τους ανα¬ 
πληρωτές τους. 

12. Όταν περάσει η καθορισμένη ώρα για τη λήξη της ψηφοφορίας, 
κηρύσσεται η αποπεράτωσή της και κλείνονται οι πόρτες του καταστή¬ 
ματος ψηφοφορίας. Πάντως η εφορευτική επιτροπή μπορεί να παρατεί¬ 
νει την ψηφοφορία, εφόσον έχουν προσέλθει πριν από τη λήξη της εκλο¬ 
γείς που δεν μπόρεσαν να ψηφίσουν. Η ώρα της περάτωαης της ψηφοφο¬ 
ρίας, καθώς και ο λόγος της τυχόν παράτασής της αναγράφονται στο 
βιβλίο πρακτικών. 

Άρθρο 12 

Ενστάσεις κατά τη διάρκεια της ψηφοφορίας 

1. Κάθε υποψήφιος ή αντιπρόσωπός του ή αναπληρωτής του έχουν 
το δικαίωμα να υποβάλουν στην εφορευτική επιτροπή ενστάσεις για πα¬ 
ραβάσεις διατάξεων της απόφασης αυτής κατά τη διάρκεια της ψηφοφο¬ 
ρίας μέσα ή έξω από το εκλογικό κατάστημα. Οι ενστάσεις είναι γρα¬ 
πτές και καταχωρίζονται υποχρεωτικά στο βιβλίο των πρακτικών. 

2. Για τις ενστάσεις, αποφασίζει η εφορευτική επιτροπή αιτιολογη¬ 
μένα είτε αμέσως είτε όταν τελειώσει η ψηφοφορία. Οι αποφάσεις της 
καταχωρούνται στο βιβλίο πρακτικών. 

Άρθρο 13 

Διαλογή Ψηφοδελτίων 

1. Η διαλογή των ψηφοδελτίων γίνεται μετά την κήρυξη του τέλους 
της ψηφοφορίας κατά τη διαδικασία των επομένων παραγράφων. 

2. Η εφορευτική επιτροπή ανοίγει την κάλπη και πιστοποιεί στο βι¬ 
βλίο πρακτικών ότι οι σφραγίδες της κάλπης βρέθηκαν άθιχτες τη 
στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν’ ανοιχτούν. Το απο¬ 
τέλεσμα της αρίθμησης γράφεται ολογράφως στο βιβλίο των πρακτι¬ 
κών. 

4. Αν από την αρίθμηση προκόψει διαφορά μεταξύ του αριθμού των 
φακέλων και του αριθμού των ψηφοφόρων που ψήφισαν, επαναλαμβά¬ 
νεται η αρίθμηση. 

Εάν και πάλι προκόψει διαφορά, αφαιρούνται οι φάκελοι εκείνοι που 
δεν έχουν τη μονογραφή του προέδρου της εφορευτικής επιτροπής και 
ακολούθως εκείνοι που δεν έχουν τη σφραγίδα της εφορευτικής επιτρο¬ 
πής. Αν οι φάκελοι που δεν έχουν μονογραφή ή σφραγίδα δεν καλύπτουν 
τη διαφορά, τότε όλοι οι σφραγισμένοι φάκελοι ρίχνονται και πάλι στην 
κάλπη και αφαιρούνται στη τύχη τόσοι όσοι απαιτούνται για να καλυ¬ 
φθεί η διαφορά. Οι φάκελοι που αφαιρούνται με τον τρόπο αυτό, κατα- 
στρέφονται από τον πρόεδρο της εφορευτικής επιτροπής. Η εφορευτική 
επιτροπή οφείλει σε κάθε περίπτωση να διατυπώσει στα πρακτικά τη 
γνώμη της για την αιτία της ύπαρξης πλεοναζόντων φακέλων. 

5. Μετά την αρίθμηση των φακέλων ο πρόεδρος της επιτροπής απο¬ 
σφραγίζει κάθε φάκελο ξεχωριστά και αφού εξακριβώσει το έγκυρο του 
ψηφοδελτίου που περιέχει και το οποίο επιδεικνύει σε όποιον από τους 
παρισταμένους (μέλη της εφορευτικής επιτροπής, υποψηφίους ή αντι¬ 
προσώπους τους) το ζητήσει, διαβάσει μεγαλοφώνως την ονομασία του 
συνδυασμού, καθώς και τα ονοματεπώνυμα των υποψηφίων που φέρουν 
σταυρό προτίμησης ή το ονοματεπώνυμο του μεμονωμένου υποψηφίου 
που τυχόν έλαβε ψήφο προτίμησης. Κάθε έγκυρο ψηφοδέλτιο αριθμείται 
και μονογράφεται από τον πρόεδρο της εφορευτικής επιτροπής. Αφού 
προσδιοριστούν τα έγκυρα ψηφοδέλτια γίνεται η καταμέτρηση των ψή¬ 
φων που δόθηκαν υπέρ κάθε συνδυασμού ή μεμονωμένου υποψηφίου και 
των σταυρών προτίμησης υπέρ κάθε υποψηφίου συνδυασμού, 

6. Ενστάσεις που αφορούν τη διαδικασία της διαλογής των ψήφων 
ασκούνται ενώπιον της εφορευτικής επιτροπής και εκδικάζονται από 
αυτή πριν από το πέρας της διαλογής. 

7. Μετά τον τερματισμό της διαλογής η εφορευτική επιτροπή κατα¬ 
χωρίζει στο βιβλίο πρακτικών της εκλογής την ώρα του πέρατος της 
διαλογής, τον ολικό αριθμό των γραμμένων στον πίνακα εκλογέων, τον 
ολικό αριθμό των εκλογέων που ψήφισαν, τον ολικό αριθμό των άκυρων 
ψηφοδελτίων, τον αριθμό των ψηφοδελτίων που προσβλήθηκαν σαν 


άκυρα αλλά κηρύχτηκαν έγκυρα, τον αριθμό των έγκυρων ψηφοδελτίων 
που έλαβε κάθε μεμονωμένος υποψήφιος, καθώς και κάθε συνδυασμός 
στο σύνολό του και κατά υποψήφιο, περιλαμβανομένων και αυτών της 
προηγούμενης περίπτωσης και κάθε άλλο χρήσιμο στοιχείο. Το βιβλίο 
πρακτικών της εκλογής υπογράφεται από τα μέλη της εφορευτικής επι¬ 
τροπής και τους παρόντες μεμονωμένους υποψηφίους, ή εκπροσώπους 
των συνδυασμών ή τους αντιπροσώπους τους ή τους αναπληρωτές τους. 

Άρθρο 14 

Ανάδειξη - Ανακήρυξη εκπροσώπων 

1. Μετά τον τερματισμό της διαλογής των ψηφοδελτίων, η εφορευ¬ 
τική επιτροπή προβαίνει στην ανάδειξη των εκπροσώπων των υπαλλή¬ 
λων στα υπηρεσιακά συμβούλια σύμφωνα με τη διαδικασία των επομέ¬ 
νων παραγράφων. 

2. Ως εκλογικό μέτρο για την κατανομή του αριθμού των εκπροσώ¬ 
πων μεταξύ των συνδυασμών και των μεμονωμένων υποψηφίων λαμ- 
βάνεται το ακέραιο μέρος του πηλίκου που προκύπτει απο τη διαίρεση 
του συνόλου των εγκύρων ψηφοδελτίων με τον αριθμό των εκπροσώπων 
που εκλέγονται (δύο). 

3. Συνδυασμός που συγκεντρώνει αριθμό ψηφοδελτίων ίσο ή μεγαλύ¬ 
τερο του εκλογικού μέτρου, εκλέγει έναν εκπρόσωπο. 

Μεμονωμένος υποψήφιος που έλαβε αριθμό ψήφων ίσο ή μεγαλύτερο 
του εκλογικού μέτρου εκλέγεται εκπρόσωπος. 

4. Αν ο αριθμός των εκπροσώπων δεν καλύπτεται σύμφωνα με τη 
διαδικασία της προηγούμενης παραγράφου, ο δεύτερος εκπρόσωπος 
αναδεικνύεται από το συνδυασμό ή το μεμονωμένο υποψήφιο που έλαβε 
τις περισσότερες ψήφους, αφού συγκριθεί το υπόλοιπο των ψήφων του 
συνδυασμού, που εξέλεξε ήδη έναν εκπρόσωπο με τον αρχικό αριθμό ψή¬ 
φων των υπολοίπων συνδυασμών ή μεμονωμένων υποψηφίων. 

5. Αν κανένας συνδυασμός ή μεμονωμένος υποψήφιος δεν συμπλη¬ 
ρώνουν το εκλογικό μέτρο ο αριθμός των εκπροσώπων κατανέμεται με¬ 
ταξύ των συνδυασμών ή των μεμονωμένων υποψηφίων που έλαβαν τις 
περισσότερες ψήφους. Σε περίπτωση ισοψηφίας μεταξύ τους, η κατα¬ 
νομή των εκπροσώπων γίνεται με κλήρωση, που διενεργεί η εφορευτική 
επιτροπή. 

.6 Ως τακτικά μέλη των υπηρεσιακών συμβουλίων αναδεικνύονται, 
κατά τη διαδικασία των προηγουμένων παραγράφων, ο μεμονωμένος ή 
οι μεμονωμένοι υποψήφιοι που εξελέγησαν ως εκπρόσωποι ή από κάθε 
συνδυασμό ο υποψήφιος ή οι υποψήφιοι που συγκέντρωσαν τους περισ¬ 
σότερους σταυρούς προτίμησης. Σε περίπτωση ισοψηφίας διενεργείται 
κλήρωση από την εφορευτική επιτροπή. Οι υπόλοιποι υποψήφιοι του 
συνδυασμού θεωρούνται αναπληρωματικοί των εκλεγέντων κατά τη 
σειρά των ψήφων που έχουν συγκεντρώσει. 

7. Για να καταστεί δυνατή η αναπλήρωση μεμονωμένου υποψηφίου, 
ο οποίος έχει εκλεγεί εκπρόσωπος, η εφορευτική επιτροπή καταρτίζει 
πίνακα, στον οποίο περιλαμβάνονται οι υποψήφιοι, ανεξαρτήτως συν¬ 
δυασμού, οι οποίοι δεν έχουν εκλεγεί τακτικά μέλη ή δε φέρονται ως 
αναπληρωτές τακτικών μελών. Αναπληρωτής του μεμονωμένου υπο¬ 
ψηφίου είναι ο υποψήφιος ο οποίος, βάσει του ανωτέρω πίνακα, συγκε¬ 
ντρώνει το μεγαλύτερο αριθμό σταυρών ή ψήφων προτίμησης. 

8. Η ανακήρυξη των τακτικών και αναπληρωματικών αιρετών με¬ 
λών των υπηρεσιακών συμβουλίων γίνεται δημόσια από την εφορευτική 
επιτροπή. 

9. Αν αιρετό μέλος του υπηρεσιακού συμβουλίου παύσει μετά την 
ανακήρυξή του να έχει την υπαλληλική ιδιότητα, τακτικό μέλος καθί¬ 
σταται το αναπληρωματικό και ως αναπληρωματικό μέλος ορίζεται ο 
επόμενος κατά τη σειρά ψήφων υποψήφιος συνδυασμού από τον οποίο 
είχε αναδειχθεί. 

Για την αναπλήρωση αιρετού μέλους, το οποίο ήταν μεμονωμένος 
υποψήφιος ισχύουν τα οριζόμενα στην παρ. 7 του παρόντος άρθρου. 

Άρθρο 15 

Γνωστοποίηση αποτελεσμάτων - Παράδοση στοιχείων 

1. Η εφορευτική επιτροπή αμέσως μετά τον τερματισμό των ενερ¬ 
γειών του προηγούμενου άρθρου γνωστοποιεί με έγγραφο του προέδρου 
της το αποτέλεσμα της ψηφοφορίας στην αρμόδια υπηρεσία της παρ. 1 
του άρθρου 3 και παραδίδει σε εκπρόσωπο της υπηρεσίας αυτής για φύ¬ 
λαξη το πρωτόκολλο ψηφοφορίας, το βιβλίο πρακτικών και όσα άλλα 
εκλογικά έγγραφα υπάρχουν, καθώς και τα ψηφοδέλτια, τακτοποιη¬ 
μένα κατά τη σειρά που αριθμήθηκαν. 

Για την παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται για ένα έτος από το διορισμό'των 

αφετών μελών στα υπηρεσιακά συμβούλια και ύστερα καταστρέφονται 
αφού συνταχθεί σχετικό πρακτικό. Σε περίπτωση εκκρεμοδικίας φυλάσ¬ 
σονται μέχρι την έκδοση οριστικής απόφασης και πάντως όχι πέρα από 
τη λήξη της θητείας των αιρετών μελών του υπηρεσιακού συμβουλίου. 

Άρθρο 16 

Επανάληψη ψηφοφορίας 

Αν ακυρωθεί η εκλογή των αιρετών μελών κάποιου υπηρεσιακού 
συμβουλίου και διαταχθεί η επανάληψη της ψηφοφορίας, η ψηφοφορία 
επαναλαμβάνεται ολικώς ή μερικώς με βάση τους πίνακες εκλογέων 
που χρησιμοποιήθηκαν κατά την αρχική ψηφοφορία. Πρόταση και ανα¬ 
κήρυξη νέων υποψηφίων δεν επιτρέπεται. 

Άρθρο 17 

1. Κατά την πρώτη εφαρμογή της παρούσας απόφασης, η προκή¬ 
ρυξη των εκλογών εκδίδεται μέσα στον Φεβρουάριο 1989 η σύνταξη 
των πινάκων εκλογέων θα πρέπει να έχει γίνει μέχρι τις 20 Φεβρουά¬ 
ριου 1989, η τοιχοκόλληση και ανακοίνωση αυτών μέχρι τις 28 Φε¬ 
βρουάριου 1989, η εξέταση των αιτήσεων και των ενστάσεων μέχρι τις 
10 Μαρτίου 1989, η οριστικοποίηση των πινάκων εκλογέων στις 11 
Μαρτίου 1989, η υποβολή υποψηφιοτήτων από 1 έως 10 Μαρτίου 
1989, η ανακήρυξη των υποψηφίων μέχρι τις 11 Μαρτίου 1989, η τοι¬ 
χοκόλληση των πινάκων μέχρι τις 21 Μαρτίου 1989, η περιέλευση των 
ενστάσεων κατά των υποψηφίων στην εφορευτική επιτροπή μέχρι τις 5 
Απριλίου 1989, η οριστικοποίηση του πίνακα των υποψηφίων μέχρι τις 
6 Απριλίου 1989, η συγκρότηση των εφορευτικών επιτροπών μέχρι την 
20 Μαρτίου 1989, η εκτύπωση και η προώθηση των ψηφοδελτίων μέ¬ 
χρι τις 13 Απριλίου 1989, η περιέλευση σε όλους τους Ο.Τ.Α. των ορι¬ 
στικών εκλογέων μέχρι τις 13 Απριλίου 1989. 

2. Η ημερομηνία ψηφοφορίας ορίζεται, μεταξύ της 9ης Μαρτίου 
198$ και της 30 ΜαΤου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιανουάριου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΕΣΩΤΕΡΙΚΩΝ 

ΑΓ. ΚΟΥΤΣΟΓΙΩΡΓΑΣ ΓΙΑΝΝΗΣ ΣΚΟΥΛΑΡΙΚΗΣ 

- ♦- 

Αριθ. 119151 * (2) 

Έγκριση καταβολής διαφοράς τόκων επί του μέσου υπολοίπου των προ¬ 
θεσμιακών καταθέσεων ιδιωτών και εμπορικών Τραπεζών. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1) Το Ν. 128/75 «περί τροποποιήσεως και συμπληρώσεως διατά¬ 
ξεων τινών εις την λειτουργίαν του χρηματοδοτικού συστήματος». 

2) Το Ν. 1266/82 «Περί οργάνων ασκήσεως της Νομισματικής Πι¬ 
στωτικής και Συναλλαγματικής Πολιτικής και άλλες διατάξεις». 

3) Την ανάγκη επιδότησης του επιτοκίου των προθεσμιακών καταθέ¬ 
σεων, αποφασίζουμε: 

1. Εγκρίνουμε την καταβολή διαφοράς τόκων 2,15 εκατοστιαίων 
μονάδων από 1.1.1988 μέχρι 31.12.1988 με χρέωση του κοινού λο¬ 
γαριασμού του Ν. 128/74 (άρθρο 1 παρ. 2), επί του μέσου υπολοίπου 
των προθεσμιακών καταθέσεων ιδιωτών (ειδικές, απλές, Π.Δ./Τ.Ε. 
955/27.2.87 και Π.Δ./Τ.Ε. 1091/29.6.87) των Εμπορικών Τραπε¬ 
ζών των οποίων κατά την 1.1.1988 το σύνολο των παραπάνω προθε¬ 
σμιακών καταθέσεων υπερέβαινε το ποσό των 100 δις δρχ. και το ποσο¬ 
στό τους στο σύνολο των αποταμιευτικών καταθέσεων ήταν πάνω από 
το 30%. 

2. Εξουσιοδοτούμε την Τράπεζα της Ελλάδας να καθορίζει τη διαδι¬ 
κασία καταβολής των παραπάνω επιδοτήσεων και να ρυθμίζει κάθε 
θέμα αναφορικά με την εφαρμογή της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Δεκεμβρίου 1988 

οι ΥΠΟΥΡΓΟΙ 

ΟΙΚΟΝΟΜΙΚΩΝ 

ΔΗ Μ. ΤΣΟΒΟΛΑΣ 


Αριθ. 2003411/342/0016 (3) 

Απαλλαγή από την υποχρέωση προσκόμισης αποδεικτικού ενημερότη¬ 
τας της Κ. Φανεστρόπουλος Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «περί ρυθ- 
μίσεως ειδικών τινών περιπτώσεων εφαρμογής του Νόμου περί εισπρά- 
ξεως Δημοσίων Εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο χρεών» όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η Κ. Φανεστρόπουλος Α.Ε. έχει τεθεί υπό ειδική 
εκκαθάριση, σύμφωνα με τις διατάξεις του άρθρου 9 του Ν. 1386/ 
1983. 

4. Το αίτημα του εκκαθαριστή της παραπάνω εταιρείας, για απαλ¬ 
λαγή της από την υποχρέωση προσκόμισης αποδεικτικού ενημερότητας 
για τα χρέη της προς το Δημόσιο, προς διευκόλυνση του έργου της εκκα¬ 
θάρισης. 

5. Την απόφαση του Πρωθυπουργού και του Υπουργού Οικονομικών 
6474/30.6.88 (ΦΕΚ 451 Β') με την οποία εκχωρούνται αρμοδιότη¬ 
τες στον Υφυπουργό Οικονομικών, αποφασίζουμε: 

Απαλλάσσουμε μέχρι 28 Φεβρουάριου 1989 την υπό ειδική εκκαθά¬ 
ριση εταιρεία Κ. Φανεστρόπουλος Α.Ε. από την υποχρέωση προσκόμι¬ 
σης αποδεικτικού ενημερότητας για τα χρέη της προς το Δημόσιο, όπου 
αυτό απαιτείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 2007060/552/0022 · (4) 

Αύξηση οικογενειακού επιδόματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 11 του Ν. 1505/84 όπως αντικαταστά- 
θηκαν και συμπληρώθηκαν με το άρθρο 4 του Ν. 1810/88. 

2. Την ανάγκη για παραπέρα αύξηση του οικογενειακού επιδόματος, 
αποφασίζουμε: 

Το προβλεπόμενο από τις διατάξεις του άρθρου 11 του Ν. 1505/84 
όπως συμπληρώθηκαν με το άρθρο 4 του Ν. 1810/88, οικογενειακό 
επίδομα ορίζεται από 1 Απριλίου 1989 σε ποσοστό επί του βασικού μι¬ 
σθού του Μ.Κ. 13. 

Η ρύθμιση περιλαμβάνει και τις κατηγορίες των υπαλλήλων και λει¬ 
τουργών που μισθοδοτούνται με τις διατάξεις των Ν. 1517/85, 
1587/86 και 1643/86 (καθηγητές ΑΕΙ και ΤΕΙ, Δικαστικοί Λειτουρ¬ 
γοί και Στρατιωτικοί) αφού και οι κατηγορίες αυτές λαμβάνουν οικογε¬ 
νειακό επίδομα σύμφωνα με τα οριζόμενα από τις σχετικές διατάξεις του 
Ν. 1505/84. 

Στις περιπτώσεις ενηλικίωσης παιδιών θα αφαιρείται το ποσοστό οι¬ 
κογενειακού επιδόματος που αντιστοιχεί στο παιδί που ενηλικιώνεται, 
δηλαδή για το πρώτο και δεύτερο 5%, για το τρίτο 10%, για το τέ¬ 
ταρτο 13% και για το πέμπτο και πάνω 20%. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί με νόμο. 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
- ψ - 

Αριθ. 2007088/556/0022 (5) 

Επέκταση των διατάξεων της παρ. 1 του άρθρου 11 του Ν. 1505/ 

1984 όπως αντικαταστάθηκε με το άρθρο 4 του Ν. 1810/1988 και 

στους συνταξιούχους και βοηθηματούχους του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ . 

Έχοντας υπόψη: 

1. Τις διατάξεις του άρθρου 4 του Ν. 1203/1981 «περί αυξήσεως 
των συντάξεων του Δημοσίου των μη καθοριζομένων επί τη βάσει μι- 

σθού ενεργείας και άλλων τινών συνταξιοδοτικών διατάξεων». 

2. Τις διατάξεις του άρθρου 11 του Ν. 1505/1984 «Αναδιάρθρωση 
μισθολογίου προσωπικού της Δημόσιας Διοίκησης και άλλες συναφείς 
διατάξεις» όπως αντικαταστάθηκαν με το άρθρο 4 του Ν. 1810/1988 
(ΦΕΚ 223). 

3. Τις διατάξεις του άρθρου 2 του Ν. 1643/1986 «Μισθολογικές 
ρυθμίσεις στρατιωτικών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού Σώματος και του Λιμενικού 
Σώματος». 

4. Τις διατάξεις του άρθρου 12 του Ν. 1694/1987 «επέκταση δια¬ 
τάξεων του Ν. 1505/1984 σε πολιτικούς συνταξιούχους του Δημοσίου 
του συστήματος υπολογισμού των συντάξεων σε τριακοστά πέμπτα σε 
όλους τους συνταξιούχους του Δημοσίου και άλλες διατάξεις» και άρθρ. 
7 του Ν. 1777/1988 (ΦΕΚ 108). 

5. Τις διατάξεις του άρθρου 45 του Ν. 1813/1988 «Τροποποίηση 
και συμπλήρωση της συνταξιοδοτικής νομοθεσίας και άλλες διατάξεις». 

6. Την ανάγκη ενιαίας εφαρμογής των ρυθμίσεων που αναφέρονται 
στο επίδομα οικογενειακών βαρών και στους συνταξιούχους και βοηθη- 
ματούχους του Δημοσίου, αποφασίζουμε: 

Το επίδομα οικογενειακών βαρών που προβλέπεται από την παρά¬ 
γραφο 1 του άρθρου 11 του Ν. 1505/1984 όπως αντικαταστάθηκε με 
την παράγραφο 1 του άρθρου 4 του Ν. 1810/1988 παρέχεται στο ακέ¬ 
ραιο από 1 Ιουλίου 1988 και σ’ όλες τις κατηγορίες των συνταξιούχων 
και βοηθηματούχων του Δημοσίου που αναφέρονται στο άρθρο 4 του Ν. 
1203/1981, εφεξής δε η χορήγησή του γίνεται όπως και στους εν ενερ- 
γεία δημοσίους υπαλλήλους (πολιτικούς και στρατιωτικούς). 

Επίσης το παραπάνω επίδομα παρέχεται με τις ίδιες προϋποθέσεις 
και περιορισμούς που ισχύουν για τους λοιπούς πολιτικούς συνταξιού¬ 
χους και στους συνταξιοδοτούμενους από το Δημόσιο Νομάρχες. 

Η απόφαση αυτή, που θα κυρωθεί με νόμο, να δημοσιευθεί στην Εφη¬ 
μερίδα της Κυβερνήσεως. 

Αθήνα, 23 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 100929 (6) 

Ίδρυση Σχολής ΤΕΚ στην πόλη των Δελφών Ν. Φωκίδας. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί οργανώσεως και Διοική- 
σεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, Συγκροτή- 
σεως, και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής κατάρτισης Εργατικού Δυναμικού κ.λπ.». 

4. Τις διατάξεις του άρθρου 50 του Ν. 1404/83. 

5. Την εισήγηση της Υπηρεσίας. 

6. Την 12789/7.4.87 απόφαση του Δ.Σ. του ΟΑΕΔ, αποφασί¬ 
ζουμε: 

Άρθρο 1 

Ιδρύουμε στην πόλη των Δελφών Ν. Φωκίδας Σχολή Ταχύρρυθμης 
Επαγγελματικής Κατάρτισης στην ειδικότητα «Υπάλληλοι - Στελέχη 
Ξενοδοχειακών Επιχειρήσεων». 

Άρθρο 2 

Σκοπός της ιδρυόαενης εκπαιδευτικής Μονάδας είναι η επαγγελμα¬ 
τική κατάρτιση του Εργατικού Δυναμικού της περιοχής με το σύστημα 
της Ταχύρρυθμης Επαγγελματικής Κατάρτισης στην ειδικότητα 
«Υπάλληλοι - Στελέχη Ξενοδοχειακών Επιχειρήσεων». 


Κάθε άλλη λεπτομέρεια αναγκαία για την εκτέλεση της παρούσας, 
ρυθμίζεται με απόφασή μας. 

Η παρούσα απόφαση καταργεί την 117894/18.11.88 απόφασή 
μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 1989 

Ο Διοικητής 
Τ. ΑΜΑΛΛΟΣ 

- +- 

Αριθ. 100031 (7·) 

Σύσταση Γραφείου Επαγγελματικής αποκατάστασης ατόμων με ειδικές 
ανάγκες στη Λάρισα. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 


Έχοντας υπόψη: 

1. Τις διατάξεις του Ν.Δ. 212/69 «Περί οργανώσεως και Διοική- 
σεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, Συγκροτή- 
σεως, και Λειτουργίας των Υπηρεσιών του ΟΑΕΔ». 

3. Τις διατάξεις του άρθρου 1 παρ. 4 του Ν. 1648/86 «περί προστα¬ 
σίας πολεμιστών, αναπήρων και θυμάτων πολέμου και μειονεκτούντων 
προσώπων». 

4. Την απόφαση 4014/6.12.88 του Δ.Σ. του Ο.Α.Ε.Δ. 

5. Την εισήγηση της Υπηρεσίας, αποφασίζουμε: 

1. Συνιστούμε Γ ραφείο με τον τίτλο «Γ ραφείο Επαγγελματικής Απο¬ 
κατάστασης Ατόμων με ειδικές ανάγκες» στη Λάρισα και ορίζουμε ως 
ημερομηνία έναρξης λειτουργίας την 1.3.89. 

2. Το Γραφείο αυτό θα υπάγεται διοικητικά στην Περ/κή Δ/νση 
Θεσσαλίας. 

3. Το συνιστώμενο Γραφείο ασκεί τις παρακάτω αρμοδιότητες: α) 
τηρεί μητρώο ανέργων αναπήρων και εν γένει ατόμων με μειωμένες 
ικανότητες κατά τα ειδικότερα οριζόμενα στην υπ’ αριθ. 30435/ 
19.2.87 κοινή απόφαση των Υπουργών Εργασίας και Κοινωνικών 
Υπηρεσιών. 

β) Μεριμνά για την τοποθέτηση των ανωτέρω προστατευομένων 
προσώπων, σε ανάλογες με τις ικανότητες και δυνατότητες αυτών, θέ¬ 
σεις εργασίας. 

γ) Μεριμνά για την παραπομπή των αναπήρων και ατόμων εν γένει 
με μειωμένες ικανότητες σε Εκπαιδευτικές Μονάδες του Οργανισμού 
και άλλων ειδικών ιδρυμάτων για την επαγγελματική τους εκπαίδευση 
κατά τη διαδικασία που προβλέπει το άρθρο 6 του Ν. 1648/86. 

δ) Μεριμνά για τα θέματα εργονομικής διευθέτησης θέσεως εργασίας 
και επιχορήγησης εργοδοτών, που απασχολούν αναπήρους και άτομα 
με μειωμένες ικανότητες κατά τα ειδικότερα οριζόμενα στο άρθρο 5 του 
Ν. 1648/86. 

ε) Μεριμνά για την προσαρμογή των αναπλήρων στην εργασία. 

στ) Τηρεί στατιστικά στοιχεία ανεργίας, απασχόλησης και επαγγελ¬ 
ματικής εκπαίδευσης αναπήρων και εν γένει ατόμων με μειωμένες ικα¬ 
νότητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιανουάριου 1989 

Ο Διοικητής 
Τ. ΑΜΑΛΛΟΣ 


♦ 


Αριθ. Α2α/33660 (8) 

Έγκριση πρόσληψης προσωπικού στην Γ' Κ.Π.Σ. Καισαριανής. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 


Άρθρο 3 

Τα προσόντα των υποψηφίων για εκπαίδευση και η διάρκεια εκπαί¬ 
δευσης καθορίζονται με βάση τις ισχύουσες διατάξεις. 

Άρθρο 4 

Η εσωτερική λειτουργία και διάρθρωση της ιδρυόμενης εκπαιδευτι¬ 
κής Μονάδας, καθορίζονται με τον κανονισμό λειτουργίας των εκπαι¬ 
δευτικών Μονάδων Τ.Ε.Κ. 


Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α') «κωδικοποίηση σε ενιαίο κείμενο των διατάξεων της κείμενης νο¬ 
μοθεσίας που αφορούν το προσωπικό με σχέση εργασίας ιδιωτ. δικαίου 
του Δημοσίου ΟΤΑ και ΝΠΔΔ». 

2. Την πράξη του Υπουργού Προεδρίας της Κυβέρνησης 213/ 
11.5.87. 

3. Τις επείγουσες ανάγκες του Γ’ Κ.Π.Σ. Καισαριανής που δεν μπο- 

ροϋν να καλυφθούν από το ύπαρχον προσωπικό ή με απόσπαση. 

4. Το αριθ. 758/2.12.88 έγγραφο του Γ' Κ.Π.Σ. Καισαριανής, 
αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στο Γ' Κρατικό Παιδικό Σταθμό Καισαριανής σε ένα (1) άτομο Γενικών 
καθηκόντων και εγκρίνουμε την απόφαση του Διοικητικού Συμβουλίου 
του Σταθμού που πάρθηκε στην αριθ. 33/30.11.88 συνεδρίασή του για 
την πρόσληψη στον Γ’ ΚΠΣ Καισαριανής της Φωτεινής Κυριαζή σαν 
προσωπικό Γενικών καθηκόντων από αναλήψεως υπηρεσίας και μέχρι 
οκτώ (8) μήνες με σχέση εργασίας ιδιωτ. δικαίου για την αντιμετώπιση 
των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
- φ - 

Φ.383/Γ3 οικ. 5649 (9) 

Έγκριση εφαρμογής προγράμματος παροχής βοήθειας στο σπίτι από το 
Δήμο Τρικάλων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παράγ. γ' του Ν.Δ. 162/1973 «περί μέτρων προστα¬ 
σίας υπερηλίκων και χρονίως πασχόντων ατόμων» (ΦΕΚ 227). 

2. Το νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137) 

3. Την αριθ. 904/30.11.88 απόφαση σχετικά με ανάθεση αρμοδιο¬ 
τήτων στον Υφυπουργό Υγείας Πρόνοιας και Κοιν. Ασφαλίσεων (ΦΕΚ 
863/88), αποφασίζουμε: 

Άρθρο 1 

Έγκριση Προγράμματος - Σκοπός 

Εγκρίνουμε την εφαρμογή προγράμματος παροχής «Βοήθεια - Νο¬ 
σηλεία στο σπίτι» στην Περιοχή του Δήμου Τρικάλων και σε άτομα: 

α. Μη αυτοεξυπηρετούμενα, εξαιτίας προβλημάτων υγείας ή κοινω¬ 
νικών. 

β. Που χρειάζονται ιδιαίτερη φροντίδα, λόγω προσωρινών ή χρονιών 
παθήσεων. 

γ. Μοναχικά ηλικιωμένα. 

2. Το πρόγραμμα αυτό εφαρμόζεται πειραματικά για 2 έτη από την 
έναρξη του σε συνεργασία με το Δήμο Τρικάλων και έχει σκοπό την πα¬ 
ροχή Κοινωνικών και Ιατρικών Υπηρεσιών σε άτομα, ανεξαρτήτως ηλι¬ 
κίας, που αντιμετωπίζουν πρόσκαιρα ή μόνιμα προβλήματα υγείας ή 
ψυχοκοινωνικά, ώστε να βελτιωθεί η ποιότητα της ζωής τους και να 
υποστηριχθούν οι οικογένειες τους. 

3. Στο πρόγραμμα απασχολούνται: 

Ένας (1) γιατρός. 

Μία (1) Επισκέπτρια Υγείας - Νοσηλεύτρια. 

Ένας (1) Κοινών. Λειτουργός. 

Μία (1) Καθαρίστρια - Οικογενειακή Βοηθός. 

Εθελοντές. 

Άρθρο 2 

Παρεχόμενη Περίθαλψη 

Το πρόγραμμα παρέχει τις παρακάτω υπηρεσίες: 

α. Κοινωνική Εργασία με άτομα, ομάδες και οικογένειες. 

Συνεργασία με Κοινωνικές Οργανώσεις εντός και εκτός της περιοχής 
του Δήμου Τρικάλων. 

Πληροφορίες για τα δικαιώματα των εξυπηρετουμένων. 

β. Τακτικές κατ’ οίκον επισκέψεις και πρακτικές εξυπηρετήσεις, 
όπως εξόφληση λογαριασμών, ψώνια, συνοδεία σε διάφορες Υπηρεσίες 
κ.λπ. 

δ. Συνεργασία με τις Υπηρεσίες Υγείας, Πρόνοιας της περιοχής και 
ενεργοποίηση των ενδιαφερομένων για την ικανοποίηση των αναγκών 
τους. 

ε. Ψυχαγωγία και κατ’ οίκον απασχόληση. 

στ. Ιατρική και νοσηλευτική παρακολούθηση. 


ζ. Φροντίδα κατ’ οίκον καθαριότητας. 

Άρθρο 3 

Εποπτεία 

Η εφαρμογή του Προγράμματος τελεί υπό την άμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και ασκεί¬ 
ται κάι από τη Νομαρχία Τρικάλων - Τμήμα Κοιν. Πρόνοιας. 

Στην έννοια της εποπτείας περιλαμβάνεται η μέριμνα*και η παρακο¬ 
λούθηση της επιτυχούς εφαρμογής του προγράμματος. 

Άρθρο 4 

Οικονομική Ενίσχυση του Προγράμματος 

Για τη λειτουργία του προγράμματος επιχορηγείται ο Δήμος Τρικά¬ 
λων από το Υπουργείο Υγείας, Πρόνοιας και Κοινών. Ασφαλίσεων με 
ποσό 3.000.000 δρχ. ετησίως. 

Αθήνα, 20 Δεκεμβρίου 1988 

Ο ΥΦΥΠΟΥΡΓΟΣ 

ΧΡ. ΟΙΚΟΝΟΜΟΥ 
- φ - 

Αριθ. Α2-1097 (10) 

Καθορισμός τιμών αλεύρων και σιμιγδαλίων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Περί Κυβέρνησης και Κυβερνητικών Οργά¬ 
νων». 

2. Το Π.Δ. 397/88 «Περί Οργανισμού του Υπουργείου Εμπορίου». 

3. Το Ν.Δ. 136/46 «Περί Αγορανομικού Κώδικα» όπως τροποποιή¬ 
θηκε και συμπληρώθηκε μεταγενέστερα. 

4. Την Αγορανομική Διάταξη 72/77 «Περί Κωδικοποιήσεως Αγο- 
ρανομικών Διατάξεων, εκδοθεισών μέχρι και 30.6.77» όπως τροποποι¬ 
ήθηκε και συμπληρώθηκε μεταγενέστερα. 

5. Την ανάγκη αναπροσαρμογής των τιμών πώλησης των αλεύρων 
και σιμιγδαλίων λόγω της διαφοροποίησης των συντελεστών κόστους σε 
συνδυασμό με την ανάγκη προστασίας της κατανάλωσης, αποφασί¬ 
ζουμε: 

Άρθρο 1 

Το άρθρο 171 της Κωδικοποιημένης 72/77 Α.Δ., όπως αυτό αντι- 
καταστάθηκε με την 34/88 Α.Δ. αντικαθίσταται και πάλι ως εξής: 

Άρθρο 171 

1. Καθορίζονται εργοστασιακές τιμές πώλησης αλεύρων και σιμι- 
γδαλίων όπως παρακάτω: 

α: Άλευρα τύπου 70% - 50 δρχ./κιλό 
β: Άλευρα κατηγορίας Μ από σκληρό στάρι - 61 δρχ./κιλό 
γ: Άλευρα τύπου 90% με πρόσθετη ξηρά γλουτένη σε αναλογία 3% 
- 49,20 δρχ/χιλ/μο 

δ: Σιμιγδάλια - 65 δρχ/χιλ/μο 

Οι παραπάνω τιμές δεν περιλαμβάνουν Φ.Π.Α. και αφορούν εμπό¬ 
ρευμα που παραδίδεται στην πόρτα των κυλ/λων. 

2. Εξουσιοδοτούνται οι Νομάρχες των Νομών Δωδεκανήσου, Κερκύ- 
ρας, Σάμου, Λέσβου και Κρήτης όπως με Αγορανομικές Διατάξεις τοπι¬ 
κής ισχύος αυξάνουν την τιμή πώλησης των αλεύρων που αναφέρονται 
στην προηγούμενη παράγραφο μέχρι 1,50 δρχ./ΚΟΚ ανάλογα με τις 
τοπικές συνθήκες. 

Άρθρο 2 

1. Αγορανομικές Διατάξεις ή Δελτία τιμών των Νομαρχών που εκδό- 
θηκαν κατά εξουσιοδότηση της 34/88 Α.Δ. καταργούνται. 

2. Οι παραβάτες της παρούσης που ισχύει σε όλη την Επικράτεια από 
την επομένη της ανακοίνωσής της στο Ημερήσιο Τύπο διώκονται και τι¬ 
μωρούνται κατά τις διατάξεις του ισχύοντα Αγορανομικού Κώδικα. 

3. Η με αριθ. 34/88 Α.Δ. καταργείται. 

4. Να δημοσιευθεί στην Εφημερίδα της Κυβερνήσεως και να ανακοι¬ 
νωθεί στον Ημερήσιο Τύπο. 

Αθήνα, 24 Ιανουάριου 1989 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




